ትንባሆና ሺሻ ማጨስ የሚከለክለው  ረቂቅ  አዋጅ ለምክር ቤት ይቀርባል
በአገሪቱ ህዝብ በሚሰበሰብባቸው ሥፍራዎች ትንባሆና ሺሻ ማጨስን ክልከላ ተግባራዊ ለማድረግ  በቅርቡ የተዘጋጀው ረቂቅ አዋጅ በአዲሱ በጀት ዓመት ዓመት ለህዝብ ተወካዮች  ምክር ቤት  እንደሚቀርብ  የፌደራል ጠቅላይ አቃቢ ህግ አስታወቀ ።  የፌደራል ጠቅላይ አቃቢ የህግ የህግ ጥናት ፣ ማርቀቅና ማስረጽ ዳይሮክቶሪየት ዳይሬክተር አቶ በላይይሁን  ይርጋ ለዋሚኮ እንደገለጹት በአገሪቱ  ህዝብ  በሚበዛባቸው  አካባቢዎች ትንባሆ፣ ሺሻ፣ አልኮንና ጫት መቃም የሚከለክለውን አዋጅ  ለማጽደቅ  ምክር ቤት ይቀርባል ።ረቂቅ አዋጁ በ2006 ዓም ከወጣውና ህዝብ በሚበዛባቸው አካባቢዎች ትንባሆ ማጨስን ከሚከለክለው ደንብ በብዙ መልኩ ይለያል ያሉት አቶ በላይይሁን የረቂቅ  አዋጁ   ማንኛውም አካል ፈቃድ  ሳይሠጠው በህዝባዊ  ተቋማት  ውስጥ  ትንባሆንና ሺሻን ማጨስናማስጨስም ሆነ  አልኮንና መሸጥ እንዲሁም ጫትን መቃምናማስቃም እንደማይችል  አብራርተዋል ።የፌደራል ጠቅላይ  አቃቢ ህግ ዓላማው በአገሪቱ የህግ ክፍተት ያለባቸውን ዘፎችና ጉዳዮች ላይ  ህግ  ማውጣት  መሆኑን የጠቆሙት አቶ በላይይሁን  ይህ አዋጅ የወጣው በአገሪቱ  በወጣቶች ዘንድ  የደባል ሱሶች ተጋላጭነት  እያደገ በመምጣቱ ነው ብለዋል ።አዋጁ ከፀደቀ በኋላ ተግባራዊቱን ለመቆጣጣር በዋነኝነት የኢትዮጵያ የምግብ፣ የመድሐኒት፣ ጤና እንክብካቤና አስተዳደር ባለሥልጣን ኃላፊነት የተሠጠው መሆኑን አቶ በላይይሁን አመልክተዋል ።ሚንስትሮች ምክር ቤት ደንብ ቁጥር 299/2006 ደንብ መሠረት በህዝብ ማዘውተሪያ ሥፍራዎች በሆኑት በጤና ተቋማት፤ በመዋዕለ ህጻናት፣ የትምህርት ተቋማት፣ በምግብ ቤቶች፣ ሆቴሎች፣ መጠጥ ቤቶች፣ የምሽት ክለብ፣ ካፌዎች፣ መዝናኛ ክበብ፣  ማረሚያ ቤቶች፣ ፖሊስ ጣቢያ እና የመንግስት እና የግል መስሪያ ቤቶች ትንባሆን ማጨስ እንደሚከለክል ተደንግጓል ።